เก็บ 7 หุ้นปันผลขึ้น XD พุร่งนี้! นำทีม SENA-LALIN-SEAFCO
เก็บ 7 หุ้นปันผลขึ้น XD พุร่งนี้! นำทีม SENA-LALIN-SEAFCO
เก็บ 7 หุ้นปันผลขึ้น XD พุร่งนี้! นำทีม SENA-LALIN-SEAFCO
28 ส.ค. 2562

ผู้สื่อข่าวรายงานว่า ในวันพรุ่งนี้(29 ส.ค.62) มีหลักทรัพย์ประกาศจ่ายเงินปันผลและเตรียมขึ้นเครื่องหมาย XD (ผู้ซื้อหลักทรัพย์ไม่ได้สิทธิรับเงินปันผล) ดังนั้น “ข่าวหุ้นธุรกิจออนไลน์” จึงทำการรวบรวมกลุ่มหุ้นเตรียมจ่ายปันผลในช่วงดังกล่าวมานำเสนอ อีกทั้งเพื่อเป็นทางเลือกเข้าเก็บหุ้นปันผลในยามภาวะตลาดหุ้นผันผวน

บล.ฟินันเซีย ไซรัส แนวโน้มตลาดวันนี้(28ส.ค.62) : คาดว่า SET Index จะแกว่งตัว Sideways ในกรอบ 1,610-1,620 จุดและยังมีความผันผวนสูงจากประเด็นสงครามการค้าที่ยังตึงเครียด รวมถึงภาพ Inverted Yield Curve ที่กดดันและสร้างความกังวลต่อแนวโน้มเศรษฐกิจโลกที่อาจถดถอยในอนาคต
ขณะที่ปัจจัยการเมืองในประเทศเริ่มมีความไม่แน่นอนมากขึ้นในส่วนตำแหน่งนายกรัฐมนตรีโดยต้องรอดูศาลรัฐธรรมนูญวินิจฉัย 2 ประเด็นทั้งปมถวายสัตย์ไม่ครบและการเป็นเจ้าหน้าที่รัฐ
จึงยังเน้นพักเงินในหุ้น Domestic และ Defensive Play ซึ่งปลอดภัยจากประเด็นดังกล่าว เช่น กลุ่มสื่อสาร กลุ่มนิคมฯ กลุ่มการแพทย์ กลุ่มโรงไฟฟ้า เป็นต้น ขณะที่นักลงทุนที่รับความเสี่ยงได้สูงสามารถเก็งกำไรลุ้นการรีบาวด์หากดัชนีปรับฐานลงบริเวณ 1,590-1,600 จุด
กลยุทธ์ : พักเงินในหุ้น Domestic Defensive และ Dividend Play//รอซื้อเก็งกำไรลุ้นรีบาวด์หากดัชนีปรับตัวลงแรงทดสอบ 1,590-1,600 จุด   
อนึ่ง การขึ้นเครื่องหมาย XD (ผู้ซื้อหลักทรัพย์ไม่ได้สิทธิรับเงินปันผล) นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล